text: Най-големият тематичен парк в света (ВИДЕО) - 【Недвижими имоти и собственост】• цени, пазар и новини | ФАКТИ.БГ
  21 Януари, 2019 13:21 2 715 2
  ankapark -
  атракциони -
  Ще се намира в Истанбул
  Ankapark ще е най-големият тематичен парк в света. През следващите 29 години той ще бъде управляван от три турски и една китайска компании. Основен приоритет на инвеститорите е сигурността. "Затова обектът ще бъде пуснат в експлоатация през есента, за да може да бъдат детайлно изпитани всички атракциони от специалистите и от германската одиторска компания TÜV", каза генералния директор на парка Джем Узан.
  Близо 90% от атракционите са европейско производство, а останалите 10%, като виенското колело и въртележките, са турски и китайски.
  Ankapark заема площ от 1.4 млн. кв.м, включително 130 000 кв.м. закрито пространство, което ще позволи на посетителите да използват част от съоръженията и през зимните месеци. На територията на парка има и отоплени палатки, където част от атракционите ще работят, независимо от метеорологичните условия. В тях ще се подържа температура от 23 градуса по Целзий.
  За разлика от другите тематични паркове на територията на южната ни съседка Ankapark се отличава с многообразието от атракциони, които предлага. Тук големите съоръжения ще са 28, докато в останалите са средно по 5. Броят на средните атракциони в Ankapark ще е 180, а на територията на Турция техният общ брой е 2117. Шест лекари, две медицински сестри и противопожарен екип ще следят за здравословното състояние на посетителите
  Ankapark ще предлага не само атракциони. В огромните палатки ще бъдат разположени стаи за вечеринки, кръжоци и зали за провеждане на тържества. Ще има ресторанти, в които ще могат да се опитат ястия от цял свят – Япония, Китай, Италия. Разбира се, ще има и много турски вкусотии.
  Входната такса е 4.7 USD, а билета за всеки атракцион варира между 0.8 и 2.8 USD.
  1 Имат
  Имат евтин газ - поддръжат си палатката климатизирана, пък и скоро ние ще плащаме надценката им за газа, така че ето как се прави бизнес на гърба на съседа.